CELEX: C2005/330/14
Language: lv
Date: 2005-12-24 00:00:00
Title: Lieta C-363/05: Lūgums sniegt prejudiciālu nolēmumu — izteikts ar VAT and Duties Tribunal, Londona,  2005. gada 19. septembra  rīkojumu lietā 1) JP Morgan Fleming Claverhouse Investment Trust plc, 2) The Association of Investment Trust Companies pret Commissioners of HM Revenue and Customs

24.12.2005   
            
            
               LV
            
            
               Eiropas Savienības Oficiālais Vēstnesis
            
            
               C 330/7
            
         Lūgums sniegt prejudiciālu nolēmumu — izteikts ar VAT and Duties Tribunal, Londona, 2005. gada 19. septembra rīkojumu lietā 1) JP Morgan Fleming Claverhouse Investment Trust plc, 2) The Association of Investment Trust Companies pret Commissioners of HM Revenue and Customs
   (Lieta C-363/05)
   (2005/C 330/14)
   tiesvedības valoda — angļu
   Eiropas Kopienu Tiesā izskatīšanai ir iesniegts VAT and Duties Tribunal (PVN un nodevu tiesa, Londona) lūgums sniegt prejudiciālu nolēmumu, kas izteikts ar 2005. gada 19. septembra rīkojumu lietā 1) JP Morgan Fleming Claverhouse Investment Trust plc, 2) The Association of Investment Trust Companies pret Commissioners of HM Revenue and Customs un kas Tiesā reģistrēts 2005. gada 26. septembrī.
   
      VAT and Duties Tribunal lūdz Tiesu lemt par šādiem jautājumiem:
   
               1.
            
            
               Vai Sestās direktīvas (1) 13. panta B daļas d) punkta 6. apakšpunktā norādītie vārdi “īpaši ieguldījumu fondi” var ietvert slēgtus ieguldījumu fondus, tādus kā ITC?
            
         
               2.
            
            
               Ja atbilde uz pirmo jautājumu ir apstiprinoša, vai 13. panta B daļas d) punkta 6. apakšpunktā norādītā frāze “dalībvalstu noteiktu”:
               
                           a.
                        
                        
                           ļauj dalībvalstīm izvēlēties dažus no to jurisdikcijā esošajiem “īpašajiem ieguldījumu fondiem”, kas ir tiesīgi gūt labumu no pārvaldīšanas pakalpojumu atbrīvojuma, un citus fondus no šī atbrīvojuma izslēgt, vai arī
                        
                     
                           b.
                        
                        
                           tā nozīmē, ka dalībvalstīm ir jānosaka to jurisdikcijā esošie fondi, kas ietilpst “īpašu ieguldījumu fondu” definīcijā, un atbrīvojums jāattiecina uz visiem šādiem fondiem?
                        
                     
         
               3.
            
            
               Ja atbilde uz otro jautājumu ir tāda, ka dalībvalstis var izvēlēties, kuri no “īpašiem ieguldījumu fondiem” gūst labumu no atbrīvojuma, kādā veidā šādu vērtējuma pilnvaru realizēšanu ietekmē fiskālās neitralitātes, vienlīdzīgas attieksmes un konkurences izkropļojumu novēršanas principi?
            
         
               4.
            
            
               Vai 13. panta B daļas d) punkta 6. apakšpunktam ir tiešā iedarbība?
            
         
      (1)  Padomes 1977. gada 17. maija Sestā direktīva 77/388/EEK par to, kā saskaņojami dalībvalstu tiesību akti par apgrozījuma nodokļiem - Kopēja pievienotās vērtības nodokļu sistēma: vienota aprēķinu bāze, OV L 145, 13.06.1977., 1. lpp.